Berlingske Tidende, 1835-07-24
Den 15de d. M. blev Pairs-Retten endelig færdig med sin Beslutning over General-Procureurens Forslag. Som en Følge heraf bleve 12 Anklagede, af den fra Lyon, førte frem Dagen efter, den 16de, og efterat Protocollen over de andre Anklagedes Gjenstridighed og voldsomme Transport til Luxembourg var blevet oplæst, fik Herr Martin Ordet og yttrede: Kun en Tanke, har bemægtiget sig alle gode Borgere, da de saae, hvorledes de Anklagede trodsigt og voldsomt vægrede sig ved at underkaste sig de retslige Forhandlinger. Denne Tanke er Lovene bør ikke være afmægtige; Ovrighedens Myndighed bør ikke uhævnet foragtes. Det var umuligt, meente han derpaa, at de Herrer Pairer, ikke skulde være overbeviste om Complottets Virkelighed, efterat de havde hørt Tilstaaelsen af nogle Anklagedes Mund og Vidnernes Udsagn. Heller ikke maatte Retten betænke sig paa strax og med den bedste Samvittighed at skride til den endelige Domslutning, idet Forsvaret – man sige, hvad man vilde – havde været og endnu var fuldkommen frit og ubundet. Han bemærkede dernæst, at han skrivtlig havde opsat sit Udtog af Forhørernes Protocoller, for at der ikke skulde skee nogen Fordrefning af samme ved Rolighedens og Ordenens ildesindede Fjender. Nu gik han over til sit Hoved Thema, idet han af de hidtil holdte Forhører søgte at uddrage, at Foreningen for Menneskerettigheder, efterat den voldsomt havde paatrængt sig Mutualist-Foreningen til Forbundsfæller, havde forberedt og udført, først i Aaret 1831 og derpaa i April 1831, Urolighederne i Lyon. Aldrig vilde Lyon have havt hine jammerfulde Optrin at beklage, hvis Skueplads det gjentagne Gange havde været, hvis ikke Foreningen for Menneskerettigheder havde fremkaldt dem. Et uigjendriveligt Beviis for Tilværelsen af et omfattende Complet fandt han i det Samtidige af Urolighedernes Udbrud, og erklærede, at han kun i Almindelighed vilde tegne Grundtrækkene af dette Complot, medens hans Collega, General-Advocaten Chegara, havde paataget sig Udviklingen af sammes Detailler. Saa staae vi da – sluttede han ved Enden af denne Proces, der har ydet den hele Verden et piinligt Skuespil, men som paabødes af en uundgaaelig Nødvendighed, der ikke lod nogen anden Udvei aaben. De, mine Herrer Pairer, ville i Nationens taknemlige Anerkjendelse finde Deres Len for det vanskelige Hverv, De have paataget Dem, og hvorved De bøiligen have gjort Dem fortjente af Fædrelandet. Efter ham talde Hr. Chegaran, hvis Belysning af Lyoneser-Opstandens nøjere Omstændigheder og af de enkelte Anklagedes Deeltagelse i samme, hyppigt blev afbrudt af de Anklagde, der beskyldte ham for Forfalskning og Bedrageri, og især lode deres Uvillie blive lydelig, naar han tog Hensyn til Politi-Spienernes, Picots og Merces, Vidnesbyrd. – Det synes at Retten haaber, indtil den 21de Juli at blive færdig med Lyoneserne, for at Møderne da kunne udsættes og Forhandlingerne officielt sluttes for i Aar. Med Hensyn til de 28 Anklagedes Undvigelse, synes det afgjort, at Politiet intet har vidst derom, men at det meget mere er kommet i stor Forlegenhed, og man taler om Politi-Præfectens Afskedigelse. Castellanen paa St. Pelagie skal med flere Embedsmænd være fængstet og selve Politiet er udsat for Spot.